Isigidimi Sama-Xosa.

Ipepa lamaxosa lenyanga,

Vol. VI.

LOVEDALE, SOUTH AFRICA, JUNE 1, 1876.

No. 69

Isigidimi samaxosa.

UMBONISO WAKWA COFIMVABA.

Kwa Cofimvaba ngomhla 3 ka May kube kuko umboniso omkulu kunene wezinto ngezinto. Bonke ebebekuwo, bamke bengalibali ubuninzi nobuhle bempabla yabantsundu, nokukuqabukela kwabo ukuza kwizinto ezinje ngemiboniso. Ngemini epambi komboniso lalibonakala ngokungati libi izulu, kwade kwako ukoyikela ukuti liyakuwonela umsebenzi ngelandelayo imini. Noko lalinjalo izulu abafikayo baqala kwangolwe Sibini, lati litshona ilanga kwaba ngakwa Mr. Levey, Imantyi yabantsundu bakwa Cofimvaba, sekufumane kwazinqwelo zenkabi nezamahashe, kwazinkomo, kwantoni.

Ngemini yomboniso bavuke benamaxala abantu okuti kazi iza kuba yimini enjanina. Omnye wabebekona uti ukuteta ngayo: Ndati ndakuvuka kusasa ndavuya ukubona ukuba iza kuba yimini entle. Ndite ndakuposa ameblo ebantwini ndafika benyakazela, zaba inkomo, amahashe, igusha, ibokwe, nezinye imfuyo zabantsundu iselifumane yayinto nje. Ndite ndikuza ubuninzi bezifikileyo, ndabona ukuba kukona zisavelayo kumacala ngamacala. Ndisabuka ezo, kuvakale kuhlokoma ingoma kwelicala langase Queenstown, babonakala abaninzi bejika bewabekisa ngakona amehlo kanti kukufika kwababeti bentambula abantsundu base Queenstown. Balitsho iculo kwalusizi ndabona ukuba liyablaba kwabantsundu.

Kute mayela nexesha lesitonga kwamiswa amadoda aya kuba ngabagwebi kwizinto ngezinto ezizisiweyo, kwaza kwayiwa ngo Mr. Charles Levey namanye amanene kwindawo ebebekuyo abantsundu. Ufike kona umfoka Levey wabaxelela into emayenziwe ngabeze kubonisa, apo bafanele ukuya kuma kona balinde ukude kufike abagwebi. Basukile ke abagwebi baya kuqala kwieala lezityalo, ukusuka apo baya ezinjeni bafika zingamakulu. Bagqitele emahasheni, endiwancomileyo kanye ukuba mahle kwawo. Kulandele igusha nezipani zenkomo nozibokwe. U-Feldtman, inkosi yamamfengu, ebikona, ude wavakala esiti kungainqaba kwelakowabo ukuba afumane impahla engamelana nale ebeyibona, into ke leyo ebancomayo kanye Abatembu. Imitungo ibikutshelwe

amanenekazi atile, abuye engakulibali ukuba mihle kwayo. Kute ngelixesha kukangelwa impahla ngabagwebi baba ababeti ntambula bemana ukuyihlaba ingoma bawenza mnandi kanye umsebenzi walomini.

Emva kokuba bewugqibile umsebenzi abakangeli, U-Mr. Levey ubekise kwabantsundu amazwi okubulela ukuba lomsebenzi bewutabatele pezulu kangaka, bawenza ukuba ube nompumelelo etandekayo. Ubike ukuba amagama ezinto ebeziugenisiwe ebe 1,243, nokuba ebeya kugqita kwelonani ukuba bekunqwenelekile. Akugqiba kubizwe amagama abampahla idlula eyabanye banikwa amabaso abo, kwaqondakala ukuba bemka bevuyile kanye ukuya emakaya. Ndite ndakuposa amehlo ebantwini ndati fanukuba. bakumawaka amane. Inqwelo— ezenkabi nezamahashe—bezingapezu kwamashumi amahlanu. Kwinkosana zabantsundu endiziqondayo ngo Stokwe, Gecele, Ndarala, Siqungati, no Feldtman; zonke zibe zinamapakati azo.

Ate amabaso akwabiwa kwayiwa kwenziwa ifandesi yezinto ezitile, yati nayo yongezelela ebumandini balomini. Ite ipela baba abantsundu sebeyimirozo ukusingisa emakaya, bonke bekolisekile ngumsebenzi ebebewuhambele, ngapandle mhlaumbi kwabadaniswe kukungafumani mabaso apo bebewalindele, into ke leyo engenakutiwani bani.

Masingayi shiyi indawo yokuba kute emva kwefandesi kwayiwa edinaleni. Kumanene abeko kuyo ndingakankanya u-Archdeacon Waters, Bev. C. Crawley, Bev. C. T. Patten, Bev. A. J. Newton, Messrs T. W. Edkins, Lumsden, no Usher. Njengoko linjalo isiko labamhlope ngemini ezinjalo kute kwakugqitywa ukudliwa ake amadoda enza inteto. Pakati kwabatetileyo kubeko no Bev. Jonas Ntsiko, owenze amazwi amahle kunene ngokuhlalelana ngoxolo kwabamhlope nabantsundu, ebonisa ukuba abantsundu bayayi bulela imizamo enje ngale yokubanyusa esimeni sokonakala abakuso. Ute abantu baya beqonda ngokuqonda ukuba u-Rulumente akabatabateli ukuba abacumze, koko efuna ukuba pakamisa. Kwabantsundu uti akuba sityebi umntu adliwe, axelwe igusha ebifuyiwe, kanti emlungwini osityebi ompahla zintle uba nguyena uya kunikwa amabaso, into ke leyo ebingazanga yaviwa kwelilizwe.

Kubo bonke abalangazelela ukuhluma kwabantsundu kuya kuba luvuyo olukulu

ukuba lomboniso upumelele kakuhle kangaka. Siya temba ukuba usisiqalelo sezinye izinto eziseza kulandela. Siya temba kanjalo ukuba uya kwenza ukuba abantu babe nenyameko kuyo yonke imisebenzi abayi peteyo, bafunde ukucokisa, baze ezimpahleni bafune ezona zidluliseleyo. Kwizinto ezite zadeleka abebeko bakankanya noboya, babe ke becukumisa indawo evakala futi, yokuba kweli lizwe basuke abantu banxamele ubuninzi bento, bakulibale ukufaneleka nokucokiseka kwayo. Imiboniso le iluncedo ngokwenza abantu ukuba bangaxoliswa zizinto ezidelekileyo.

Emabasweni kuko amabini esingatandayo kanye ukuva ukuba aya kufunyanwa ngobanina. Sikolwa ukuba omabini aya kunikwa ekupeleni komnyaka. Elinye lawo lelinikwe ngu Mr. Edkins eliya kufunyanwa ngumfo otyale wakulisa imiti emakulu matandatu, elesibini lelendlu eyakiwe ngalomnyaka edlule ezinye. Amadoda afumene lomabaso ebefanele ukwaziwa ngumzi wonke.

Elokugqibela lelokuvuyisana no Mr. Levey ngokupumelela kakuhle komsebenzi awuqalileyo, nokumbulela ngemizamo yokunyusa abantsundu ayenza imihla kamihla nokuba upina apo akona. Ukuba Abatembu baya kuvuma ukumlandela siqinisekile ukubo kwakamsinya uya kwenza ukuba abe sisizwe esimana ukwalata kuso xa siti ngekusenziwa okufanelekileyo. Nangoku ngelixesha afikileyo kona azizininzi izizwe ezisigqitayo ngokutumela abasebenzi ezindleleni, ke namhla pakati kwaso sekuko umboniso ekungeko uwudlulayo kweyake yako kulomacala.

UVIWO LWETITSHERE.

Kumapepa ateta ngoviwo Iwetitshere olube luko kwindawo ngendawo zekoloni, kususela e-Kapa kude kuye kuba pesheya kwe Nciba kubonakala ukuba ababe nikele amagama abo babe 123, baza abafikelelayo ngomhla woviwo, owe 11 ku April, baba likulu elinamnye. Kwelonani abapumeleleyo babe ngamashumi amane anababini, baza abamashumi mahlanu anesitoba basilelelwa. Abapumeleleyo bahlulwe bamaqela matatu. Elokuqala lelabapumelele ngokuncomekayo. Inani labanjalo lishumi elinesitatu. Abeqela lesibini, abalishumi elinesitandatu ngabafu-mene iziqiniselo zokuba baulingene umsebenzi wokutitsha.